ဆင်ပေါင်ဝဲမြို့နယ်

ဆင်ပေါင်ဝဲမြို့နယ် သည် မြန်မာနိုင်ငံ၊ မကွေးတိုင်းဒေသကြီး၊ အောင်လံခရိုင်တွင် ပါဝင်သည့် မြို့နယ်တစ်ခုဖြစ်သည်။ မြို့နယ်ရုံးစိုက်ရာမြို့မှာ ဆင်ပေါင်ဝဲမြို့ ဖြစ်သည်။ ပဲခူးရိုးမတောင်တန်း၏ တောင်ခြေ၊ ဧရာဝတီမြစ်၏ အရှေ့ဘက်နှင့်အနောက်ဘက်မြစ်ကိုခွလျက် တည်ရှိသည်။

သမိုင်းကြောင်း 
ဆင်ပေါင်ဝဲမြို့နယ်ကို မြေထဲမြို့နယ် (ယခု အောင်လံမြို့နယ်)၏ အစိတ်အပိုင်းတစ်ခုအဖြစ် ယခင်က မြေထဲကျန်ဟု ခေါ်တွင်ခဲ့သည်။ ၂၀၀၈ ခုနှစ် တက္ကသိုလ်ဝင်တန်း စာမေးပွဲတွင် ဆင်ပေါင်ဝဲမြို့နယ်မှ ကျောင်းသားတစ်ဦးဖြစ်သူ ထူးဇော်နိုင်သည် ဆင်ပေါင်ဝဲမြို့နယ်တွင် ငါးဘာသာဂုဏ်ထူးဖြင့် အောင်မြင်ခဲ့သော ပထမဆုံးကျောင်းသား ဖြစ်လာခဲ့သည်။

ထိစပ်လျက်ရှိသော နယ်နမိတ်များ 
ဆင်ပေါင်ဝဲမြို့နယ်သည် အောက်ပါမြို့နယ်များနှင့် နယ်နမိတ် ထိစပ်လျက်ရှိသည်။
 မြောက်ဘက်တွင် မကွေးမြို့နယ်၊
 မြောက်ဘက်နှင့် အရှေ့မြောက်ဘက်တွင် တောင်တွင်းကြီးမြို့နယ်၊
 အရှေ့ဘက်တွင် နေပြည်တော် ပြည်ထောင်စုနယ်မြေ၏ လယ်ဝေးမြို့နယ်၊
 တောင်ဘက်တွင် အောင်လံမြို့နယ်၊
 အနောက်တောင်ဘက်တွင် သရက်မြို့နယ်
 အနောက်ဘက်နှင့် အနောက်မြောက်ဘက်တွင် မင်းလှမြို့နယ်။

စီးပွားရေး 
မြေပဲနှင့်နှမ်းစိုက်ပျိုးရေးသည် မြို့နယ်၏ အဓိကစီးပွားရေးလုပ်ငန်း ဖြစ်သည်။

ကိုးကား

ပြင်ပလင့်ခ်များ 
 "Sinbaungwe (Tantabin) Google Satellite Map" Maplandia

မကွေးတိုင်းဒေသကြီးရှိ မြို့နယ်များ
သရက်ခရိုင်